Pepe Kallé

Pepe Kallé  (30 Novemba 1951 - 28 Novemba 1998) alikuwa mwimbaji wa soukous, mwanamuziki na kiongozi wa bendi kutoka nchi ya Jamhuri ya Kidemokrasia ya Kongo. Pepe Kallé alipozaliwa alipewa jina Kabasele Yampanya  katika mji mkuu wa Kinshasa (wakati huo mji huu ulikuwa unajulikana kama Léopoldville), lakini baadaye aliamua kulichukua jina la mshauri wake, Grand Pepe Kalle.

Muziki na maisha
Pepe Kalle alikuwa na uwezo wa kuimba kwa sauti ya juu zaidi pamoja na sauti ya chini zaidi ambayo kwa lugha ya kimombo inaitwa “multi-Octave range”. Pepe Kalle alikuwa akiingia jukwani anatambulika mara moja kwani alikuwa na urefu wa sentimita 190 (fiti 6 inchi 3) na uzito wa kilogramu 136 (puandi 300). Mwimbaji huyu alirekodi zaidi ya nyimbo mia tatu na Albamu ishirini katika wasifu wake wa miongo miwili mirefu ya muziki.  Kwa wapenzi wake wa muziki alikuwa anajulikana kama "tembo wa muziki Halisi ya Afrika " na "La Bombe Atomique" kwani Pepe Kalle aliwatumbuiza watazamaji tendaji zake za nguvu.

Wasifu wake wa kimuziki ulianza na African Jazz, bendi ya Grand Pepe Kalle.  Baadaye akawa mwimbaji kiongozi wa Lipua Lipua, ambapo aliimba sambamba na Nyboma Mwandido.  Mwaka wa 1972, Pepe Kalle pamoja na Dilu Dilumona na Papy Tex, waliiacha bendi ya Lipua Lipua na kuunda bendi yao wenyewe iliyokuwa ikiitwa Empire Bakuba. Empire Bakuba ilichukua jina lake kutoka kabila ya kishujaa ya Kikongo, na kundi hili lilingiza ngoma na midundo ya muziki kutoka ndanindani, sauti ambazo zilikuwa zimetupiliwa mbali kwa muda mrefu na rumba maarufu. Bendi hii ilikuwa maarufu mara moja na pamoja na Zaiko Langa Langa wakawa bendi za vijana maarufu zaidi katika mji mkuu wa Kinshasa. Pamoja na vibao motomoto kama Dadou  ya Pepe Kallé na Sango ya mawa  ya Papy Tex, bendi hii daima ilishirikishwa kwenye chati ya muziki.  Wao pia waliumba njia mpya ya kucheza au kusakata iliyojulikana kama kwassa kwassa.

Katika mwaka wao wa kumi tangu kuanzishwa kwao mwaka wa 1982, bendi hii iliteuliwa kama kundi cha juu zaidi nchini Zaire.  Katika miaka ya mapema ya 1980, Empire Bakuba iliendelea ziara zake za mbali huku ikitoa zaidi ya albamu nne kwa mwaka. Katikati ya miaka za 1980, walikuwa na wafuasi wengi katika Kati ya Francophone na Afrika Magharibi. Ushirikiano wake wa mwaka wa 1986 pamoja na Nyboma iliyokuwa ikiitwa Zouke Zouke  ilikuwa mmoja kati ya Albamu zilizouzwa sana mwaka huo.  Lakini ilikuwa ushirikiano wake wa pili na Nyboma, Moyibi  (mwaka wa 1988), ambayo ilianzisha umaarufu wake kote Afrika.

Mwishoni mwa miaka ya 1980 na mapema miaka ya 1990, Pepe Kalle aliunganisha vipengele vya soukous vilivyochezwa kwa kasi ambavyo viliundwa katika studio za Paris.  Albamu yake ya mwaka wa 1990, Roger Milla, iliyotoa shukrani kwa talanta na ujuzi wa mwanakandanda huyu mkuu kutoka Kamerun, ni mfano maridadi wa mpangilio huu.

Mwaka wa 1992, bendi ilikabiliwa na msiba wake wa kwanza mkubwa wakati Emoro, mbilikimo wa kusakata rhumba wa bendi, aliupa dunia mkono wa buriani wakati walikuwa ziarani nchini Botswana. Licha ya msiba huu, umaarufu wa Pepe Kallé uliendelea kuenea katika miaka ya tisini kwani alitoa Albamu kama Gigantafrique , Larger than life  na Cocktail .  Alishirikiana na wanamuziki wa kitambo mashuhuri kama vilevile Lutumba Simaro na Nyoka Longo.

Pepe Kallé aliaga dunia kutokana na mshtuko wa moyo mnamo Novemba 1998.

Diskografia
 Na.  Jina la albamu  Mwaka  Maelezo 1  Et L'Empire Bakuba ‎– Untitled   1982  Albamu ya kwanza akiwa na Empire Bakuba, lakini ilikosa jina.  2  Bitoto  1985  Zaire 3  Soucis Ya Likinga  1986  Albamu ya kwanza kufanya akiwa nchini Ufaransa 4  Kwasa Kwasa  1987  Ya pili kutoka Ufaransa 5   Moyibi   1988  Ameshirikiana na Nyboma 6  L'Argent Ne Fait Pas Le Bonheur!  1988  Albamu ya pili ndani ya mwaka mmoja. 7  Pepe-Kalle   1989  Albamu yenye jina lake. 8  Pon Moun Paka Bougé   1989  Utaratibu wa albamu zaidi ya moja ndani ya mwaka mmoja inaendelea. Alifanya hivi mwaka 1988. 9  Atinze Mwana Popi   1989  Albamu ya tatu ndani ya mwaka mmoja. 10  Chante Le Poète Simaro Massiya  1989  Albamu ya nne ndani ya mwaka mmoja. 11  Gigantafrique!   1990   12   Le Tube De Vos Vacances : Liya Liya Faina  1990  Albamu ya pili ndani ya mwaka mmoja 13   Gerant   1991  Albamu ina wimbo wa maarufu Afrika Mashariki - hasa Tanzania "Shikamo Seye" au maarufu kama "Hidaya" wangu. 14  Divisé Par Deux  1992   15  Maya   1992  Albamu ya pili kutoka ndani ya mwaka mmoja na vilevile ya pili kufanya na msanii mwingine mbali na Empire Bakuba baada ya ile aliofanya na Nyboma 1988. Albamu ameshirikiana na "Lutumba Simaro". 16  Hommage À Emoro   1992  Albamu ya tatu kutoa ndani ya mwaka, ya pili kufanya na Nyboma tangu "Moyibi". Ya kwanza kufanya na "Bopol Mansiamina".  17  isanga Ya "Banganga"   1992  Albamu ya nne kutoa ndani ya mwaka mmoja, ya kwanza kufanya na marehemu "Tabu Ley".  18  Larger Than Life   1992  Albamu ya tano kutoka ndani ya mwaka mmoja. Albamu ina nyimbo kadhaa kutoka katika albamu zilizopita. 19  Mamie Music Clarification   1992  Albamu ya sita kutoa ndani ya mwaka mmoja, ya kwanza kufanya na Papy Tex 20  Sacrée Doudou   1992  Albamu ya saba kutoka ndani ya mwaka mmoja. Albamu ya kwanza kushirikiana na mwanamama "Doudou Bastide". 21  Gardez Votre Souffle   1993   22  Dieu Seul Sait  1997   23  Cocktail   1998  Na huu ndio mwaka aliokufa. 24  Pépé Kallé   ?  Mwaka haujulikani. Lakini ilisambazwa na "Mélodie Distribution" ya nchi Ufaransa 25  Milla   ?  Albamu haijulikani imetoka mwaka gani wala lebo ya usambazaji haijulikani. Lakini ina nyimbo za zamani ambazo zinatoka katika albamu zilizopita. 26  Pepe Kalle (albamu)  1990  Albamu ya pili yenye jina lake. 27   Album Lumière   ?  
Kompilesheni albamu
Hizi ni orodha ya albamu zilizotolewa kama kompilesheni au nyimbo mchanganyiko kutoka kwa Pepe Kalle.

Jina la albamuMwakaZabolo1997Best Of Pepe Kalle1998The Best Of Pépé Kallé1999Diskografia ya Pepe Kalle katika wavuti ya Discogs.

Marejeo

Viungo vya nje
 Pepe Kallé katika Kituo cha Muziki cha Afrika
 Pepe Kallé saa Wasikilize 

Category:Waliozaliwa 1951
Category:Waliofariki 1998
Category:Watu kutoka Kinshasa
Category:Waimbaji wa Jamhuri ya Kidemokrasia ya Kongo